open-index/open-wikipedia-markdown huggingface dataset:
ஐசாக் கலாத்னிகோவ்

**ஐசாக் மார்க்கோவிச் கலாத்னிகோவ்** (*Isaak Markovich Khalatnikov*, ; பிறப்பு: 17 அக்தோபர் 1919) ஒரு சோவியத் இயற்பியலாளர் ஆவார். இவர் பொது சார்பியல் கோட்பாட்டில் BKL கருதுகோள் உருவாக்கியதற்காகப் பெயர் பெற்றார்.

## வாழ்வும் பணியும்
இவர் யூதக் குடும்பத்தில் தினிப்ரோபெத்ரோவ்சுக் எனுமிடத்தில் பிறந்தார். இவர் தினிப்ரோபெத்ரோவ்சுக் அரசு பல்கலைக்கழகத்தில் கல்விபயின்று 1941 இல் இயற்பியலில் பட்டம் பெற்றார். இவர் 1944 இல் இருந்து சோவியத் பொதுவுடைமைக் கட்சியின் உறுப்பினராக்கைருந்துள்ளார். இவர் 1952 இல் தன் முனைவர் பட்டத்தைப் பெற்றார். இவரது மனைவியான வாலன்டினா புரட்சியாளர்நிகோலாய் சுக்கோர்சுவின் மகளாவார். மீப்பாய்மைக்கான  இலாந்தவு-கலாத்னிகோவ் கோட்பாடு உட்பட, இவரது பெரும்பாலான ஆய்வுப்பணிகள் இலாந்தவோடு இணைந்தோ அல்லது பின்னவரின் ஆர்வம் தூண்டிய ஊக்கத்தோடோயே மேற்கொள்ளப்பட்டன.

இவர் 1970 இல் பிரின்சுடன் பல்கலைக்கழக சார்லசு மைசுனர் அறிமுகப்படுத்திய மிக்சுமாசுட்டர் அண்டப்படிமத்தால் ஈர்க்கப்பட்டு,  விளாதிமிர் ஏ. பெலின்சுகி அவர்களுடனும் எவ்கேனி மீகயீலொவிச் இலிப்சிட்சுடனும் இணைந்து  BKL கருதுகோள் எனும் கருத்துப்படிமத்தை அறிமுகப்படுத்தினார். இது செவ்வியல் ஈர்ப்புக் கோட்பாட்டில் உள்ள மிக உயர்ந்த திறந்தநிலைச் சிக்கல்களில்  ஒன்றாக பரவலாக்க் கருதப்படுகிறது. இதில் B என்பது பெலின்சுகியையும் K என்பது கலாத்னிகோவையும் L என்பது இலிப்சிட்சையும் குறிக்கும்.

இவர் 1965 முதல் 1992 வரை மாஸ்கோவில் உள்ள இலாந்தவு கோட்பாட்டு இயற்பியல் நிறுவனத்தை நெறிபடுத்தினார். இவர் 1984 இல் சோவியத் அறிவியல் கல்விக்கழகத்துக்குத் தேர்வு செய்யப்பட்டார்.இவர் இலாந்தவு பருசும் அலெக்சாந்தர் வான் அம்போல்ட் விருதும் பெற்றார். இலண்டன் அரசு கழக அயல்நாட்டு உறுப்பினராக உள்ளார்.

இவர் நிகோலொவால் அவர் பிடித்த *அனைத்துக்குமான கோட்பாடு* எனும் 2014 ஆம் ஆண்டுத் திரைப்படத்தில் படம்பிடிக்கப்பட்டுள்ளார்.

## தகைமைகளும் விருதுகளும்
* தந்தையர்நாட்டுத் தகைமை ஆணை, 3 ஆம் வகுப்பு
* அக்தோபர் புரட்சி ஆணை
* தேசப்பற்றுப் போர் ஆணை, 2 ஆம் வகுப்பு
* உழைப்புச் செம்பதாகை ஆணை, மும்முறை
* சுடாலின் பரிசு (1953)
* மார்சல் கிராசுமன் விருது (2012) " BKL வழுப்புள்ளி அல்லது தனிவழுப்புள்ளி எனப்படும் அண்டவியல் குழப்ப அலைதகவுப் பான்மை தனிமைப்புள்ளியுடன் அய்ன்சுட்டீன் சார்பியல் சமன்பாடுகளுக்கான பொதுத் தீர்வைக் கண்டுபிடித்ததற்காக"

## மேற்கோள்கள்

*
*

பகுப்பு:1919 பிறப்புகள்
பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:சோவியத் இயற்பியலாளர்கள்
பகுப்பு:உருசிய இயற்பியலாளர்கள்
ஆண்டர்சு இலெக்செல்

**ஆண்டர்சு யோகான் இலெக்செல்** *(Anders Johan Lexell)* (24 திசம்பர் 1740 - ) ஒரு பின்னிய-சுவீடிய வானியலாளரும் கணிதவியலாளரும் இயற்பியலாளரும் ஆவார். இவர் தம் வாழ்நாள் முழுவதையும் உருசியப் பேரரசில் கழித்தார்.இவர் உருசியாவில் ** ஆந்திரேய் இவனோவிச் இலெக்செல்**  *( Andrei Ivanovich Leksel)*  (Андрей Иванович Лексель) என அழைக்கப்பட்டார்.

இவர் வான்கோள இயக்கவியலிலும் பலகோணவியலிலும் பல கண்டுபிடிப்புகளை நிகழ்த்தினார்; முன்னதற்காக இலெக்செல் வால்வெள்ளி இவரது நினைவாகப் பெயர் இடப்பட்டுள்ளது. La Grande Encyclopédie எனும் பெருங்களஞ்சியம் இவர் தன் காலத்தில் கோளகோணவியல் கணிதப் புலத்தில் ஆர்வமூட்டும் புதிய தீர்வுகளை உருவாக்கியதாகவும் அவற்றை அவர் தனது வால்வெள்ளி, கோளியக்க ஆய்வில் பயன்படுத்தியதாகவும் கூறுகிறது. கோளகோணத்தின் முக்கோண தேற்றத்துக்கு இவரது பெயரிடப்பட்டுள்ளது.

இவர் அவரது கால உருசிய அறிவியல் கல்விக்கழகத்தின் தலைசிறந்த உறுப்பினர்களில் ஒருவராகத் திகழ்ந்துள்ளார். தன் 16 ஆண்டுகாலப் பணியில் 66 ஆய்வுரைகளை வழங்கியுள்ளார். இலியோனார்டு இவரைப் பற்ரி பின்வருமாறு கூறுகிறார்: "இலெக்செலை விட்டால் இத்தகைய ஆஉவுரைகலை நானோ தெ அலம்பெர்ட்டோ தான் இயற்றமுடியும்". யோகான் யுலருக்கு எழுதிய மடலில் டேனியல் பெர்னவிலி இவரது பணியைப் பின்வருமாறு புகழ்ந்துரைக்கிறார் "இலெக்செல் பனிகளைப் பெரிது நயக்கிறேன். அவை ஆழமானவையுமார்வமூட்டுபவையும் ஆகும்.அவரது அடக்கம் அவரது பணிகளுக்கு மேலும் தகைமை சேர்க்கிறது. இது செம்மைசான்ற பெருமக்களுக்கே உரியதாகும்".

இவர் திருமணமே செய்துகொள்ளவில்லை. ஆனால், இலியோனார்டு யூலருக்கும் அவரது குடும்பத்துக்கும் நெருங்கிய நட்போடு விளங்கினார். இவர் யூலரின் இறப்பைக் அவரது வீட்டில் சென்று கண்ணுற்றார். யூலருக்குப் பின்னர் இவர் உருசிய அறிவியல் கழகத்தின் கணிதக் கல்வியியல் கட்டிலில் தொடர்ந்து பணியாற்றினார். ஆனால், அடுத்த ஆண்டே இவரை இறப்பு தழுவிற்று.  குறுங்கோள் 2004 இலெக்செல்,  நிலாவின் இலெக்செல் குழிப்பள்ளம் ஆகியவை இவரது நினைவாகப் பெயரிடப்பட்டுள்ளன.

## மேற்கோள்கள்

பகுப்பு:உருசியக் கணிதவியலாளர்கள்
பகுப்பு:பின்லாந்து வானியலாளர்கள்
பகுப்பு:உருசிய வானியலாளர்கள்
பகுப்பு:1740 பிறப்புகள்
பகுப்பு:1784 இறப்புகள்
முகம்மது நபியின் இராணுவச் செயல்பாடுகள்

**முகம்மது நபியின் இராணுவச் செயல்பாடுகள்** என்பது இசுலாமிய இறைத்தூதரான  முகம்மது நபி மக்காவில் இருந்து மதீனாவிற்கு புலம்பெயர்ந்த பின்னர் இசுலாமியர்களின் எதிரிகளுக்கு எதிராக இராணுவ நடவடிக்கைகள் மேற்கொண்டதாகும். இந்த இராணுவ நடவடிக்கைகள் அவர் மதீனாவில் இருந்த அவரது வாழ்வின் கடைசி பத்து வருடங்களும் இருந்தது.
## ஹிஜ்ரத்
மக்காவில் எதிரிகளின் கொடுமை அதிகமானதால் முகம்மது நபி மதீனாவிற்கு பயணம் செய்தார்.
## போர் புரிய அனுமதி
மதீனாவில் இருந்த அனைத்து முஸ்லிம்களையும் குறிப்பாக முகம்மது நபியையும் ஒழித்துக்கட்ட வேண்டுமென்று தீவிரமாக மக்கா நகர் அரபு மக்களின் தலைவர்கள் ஆலோசித்தனர். முஸ்லிம்கள் மதீனாவில் கடுமையான ஆபத்துகளைச் சந்திக்க வேண்டிய சூழ்நிலை ஏற்பட்டது. இதன் காரணமாக முஸ்லிம்களுக்கு  எதிரிகளை எதிர்த்துப் போர் புரியலாம் என்று அனுமதி வழங்கப்பட்டது. அதன்படி மதீனா நகரைச் சுற்றி குடியிருக்கும் அனைத்துக் கோத்திரத்தாருடனும் யூதர்களுடனும் சமாதான ஒப்பந்தம் செய்துகொள்ளப்பட்டது.
## மக்கா எதிரிகள் மீது தாக்குதல்கள்
மக்கா எதிரிகளை தாக்க, முகம்மது நபி 8 வெவ்வேறான போர்களில் பல இடங்களில்  இசுலாமியப் படையை அனுப்பினார். மக்கா எதிரிகள் வணிகம் செய்ய வெவ்வேறான இடங்களுக்கு செல்லும் போது அவர்களை தாக்கி மக்கா எதிரிகளிடமிருந்து தற்காத்துக் கொள்ள முகம்மது நபி அந்த படைகளை பயன்படுத்தினார்.
அந்த எட்டுப் போர்களும் அவை நடந்த காலங்களும் வருமாறு:

இதில் அப்வா, பூவாத், ஸஃப்வான் ஆகிய போர்களில் முகம்மது நபி தலைமை தாங்கினார். மற்ற போர்களில் இசுலாமியப் படைகளை அனுப்பினார்.

## பதுருப் போர்

மக்கா எதிரிகள் மீது பல வழிகளிலும் முகம்மது நபி போர் நடத்தி கொண்டிருந்த வேளையில், மக்கா தலைவர்கள் ஒன்று சேர்ந்து பெரிய படை ஒன்றை மதீனா நகரைச் தாக்க கொண்டு சென்றனர். மக்கா எதிரிகளின் படை மதீனாவைத் தாக்க வருவதை அறிந்த முகம்மது நபி உடனே மதீனா மக்களை ஒன்று திரட்டி ஆலோசனை நடத்தினார். பின்னர் இசுலாமியப் படையைத் தயார் செய்து அவரே தலைமை ஏற்றார். மார்ச் 17, கிபி 624 அன்று இருதரப்பினரும் "பத்ரு" எனுமிடத்தில் போரிட்டனர் எனவே இது பதுருப் போர் என அழைக்கப்பட்டது. இறுதியில் முகம்மது நபி தலைமையிலான இசுலாமியப் படை வென்றது.

## ஸுலைம் குலத்தவருடன் போர்
பதுருப் போருக்குப்பின் ஹிஜ்ரி 2, ஷவ்வால் மாதத்தில் ஸுலைம் மற்றும் கத்ஃபான் கிளையினர் மதீனாவின் மீது போர் தொடுக்க தங்களது படைகளைத் திரட்டினர். உடனே முகம்மது நபி 200 வீரர்களுடன் அவர்களது பகுதிக்குள் திடீரெனப் புகுந்து போரிட்டார். இதில் வெற்றி பெற்று மதீனா திரும்பினார்.

## கைனுகா யூதர்களுடன் போர்
கைனுகா கிளை யூதர்கள் மதீனாவின்
அன்சாரிகளில் அவ்ஸ், கஸ்ரஜ் ஆகிய இரு கிளையினருக்கும் மத்தியில் பகைமை ஏற்படுத்தி முசுலிம்களுக்குள்ளே சண்டை ஏற்படுத்தி முசுலிம்களை அழிக்க சூழ்ச்சி செய்தனர். இதனால் முகம்மது நபி தமது கூட்டத்தை பாதுகாக்க ஹிஜ்ரி 2, ஷவ்வால் 15 தொடங்கி தொடர்ந்து 15 நாட்கள் கைனுகா கூட்டத்தாரின் கோட்டைகளை தமது படையினருடன் முற்றுகையிட்டார். அவர்கள் அனைவரும் முகம்மது நபி அவர்களின் கட்டளைக்கு இணங்குவதாய் கூறி, கோட்டைகளை விட்டு வெளியே வந்து சரணடைந்தனர்.

## உஹத் யுத்தம்

பதுருப் போரில் ஏற்பட்ட தோல்விக்குக் பழி தீர்க்க மக்கா தலைவர்கள் ஒன்று சேர்ந்து அபூசுப்யான் தலைமையில் பெரிய படை மதீனாவைத் தாக்க வந்தனர். உஹத் மலை அடிவாரத்தில் 625 மார்ச் 19 அன்று இருபடையினருக்கும் கடுமையான போர் நடந்தது. இப்போரில் முகம்மது நபியின் தோழரான ஹம்ஜா கொல்லப்பட்டார். இசுலாமியப் படை கடும் இழப்புகளை சந்தித்தது. மக்கா எதிரிகள் மதீனாவை கைப்பற்ற முடியாமல் மக்கா திரும்பினர்.

## மேற்கோள்கள்

பகுப்பு:முகம்மது நபி
பகுப்பு:முகம்மது நபியின் போர்கள்
ஒளி எழுதுகோல்

**ஒளி எழுதுகோல்** (Light Pen) என்பது கணினிக்குத் தகவலை உள்ளீடு செய்ய உதவும் ஒரு வெளிப்புறக் கருவி ஆகும். இது கணினியின் எதிர்மின் கதிர் குழாயுடன் தொழில்நுட்பத்தில் செயல்படும் திரையுடன் இணைந்து செயலாற்றும் 'ஒளி உணர் கோல்' ஆகும். இது தொடுதிரையைப் போன்றே ஆனால் அதிக துல்லியத்துடன் திரையில் காட்சியில் காட்டப்படும் பொருளின் மீது சுட்டுவதற்கும், திரையின் மீது வரைவதற்கும் உதவுகிறது. ஒளி எழுதுகோலானது பலவிதமான எதிர்மின் கதிர் குழாய் தொழில்நுட்பத்தினைச் சார்ந்த காட்சிகருவிகளின் மீது வேலைசெய்தாலும், திரவப் படிகக் காட்சியின் மீது தெளிவாக வேலைசெய்யும் திறமையற்றது.

1955ல், மாசாச்சூசெட்சு தொழில்நுட்பக் கழகத்தால் உருவாக்கப்பட்டது.

ஒளி எழுதுகோலின் தொழில்நுட்பமானது, எதிர்மின் கதிர் குழாய் திரையினை எலக்ட்ரான் கற்றை மூலம் ஸ்கேன் செய்யும்பொழுது திரையின் அருகருகேயுள்ள இரு புள்ளிகளுக்கிடையே ஏற்படும் ஒளிமாற்ற நிகழ்வின் நேரத்தை கணினியோடு பரிமாறிக்கொள்கிறது. எதிர்மின் கதிர் குழாயின் எலக்ட்ரான் கற்றை கொண்டு ஒரு நேரத்தில் திரையின் ஒரு புள்ளியை (பிக்சல்) மட்டும் ஸ்கேன் செய்யமுடியும் என்பதால் கணினி எளிதாக திரையின் பல்வேறு புள்ளிகளை ஸ்கேன் செய்யும் நேரத்தினைப் பின்தொடர முடியும்.

## மேலும் பார்க்க
* ஒயிலாணி

## சான்றுகள்

பகுப்பு:கணினி உள்ளீடு கருவிகள்
பகுப்பு:கையாற்றல் கருவிகள்
பேரரசர் சிறு குரங்கு

**பேரரசர் சிறு குரங்கு** (*emperor tamarin*, *Saguinus imperator*) என்பது ஒரு அரிய முதனி ஆகும். இந்தக் குரங்கின் முகத்தில் அடர்த்தியான மீசை ரோமங்கள் இருக்கும். அரசர்களுக்கு இருப்பது போலவே மீசை இருப்பதால் இவை  ஜெர்மன் பேரரசர் இரண்டாம் வில்லியமின். மீசையோடு உள்ள ஒற்றுமையால் *எம்பெரர் டாமரின்* என்ற பெயரால் அழைக்கப்படுகிறது. இந்த விலங்கு தென்மேற்கு அமேசான் படுகை, கிழக்குப் பெரு, வடக்கு பொலிவியா, மேற்கு பிரேசில் மாநிலமான ஆக்ரி மற்றும் அமேசான் மாநிலம் போன்ற பகுதிகளில் காணப்படுகின்றன.

இவற்றின் மார்பு முடிகள் மஞ்சள் கலந்து, பெரும்பான்மையாக சாம்பல் நிறத்தில் இருக்கும். கைகள், கால்கள் போன்றவை கருப்பு நிறத்திலும்  வால் பழுப்பு நிறத்திலும் இருக்கும். இவற்றின் வெள்ளை மீசையானது நீண்டு இரு தொள்களைத் தொடுமளவு இருக்கும். இவ்விலங்கு  நீளமுடையது, மேலும்  நீளமான வலை கொண்டிருக்கும். இதன் எடை தோராயமாக  இருக்கும். இவை எப்போதும் குடும்பமாகவே வாழக்கூடியன. ஒரு குடும்பத்தில் மூன்று முதல் எட்டு விலங்குகள்வரை இருக்கும்.

## மேற்கோள்கள்

## வெளி இணைப்புகள்
*
*

பகுப்பு:குரங்குகள்
பகுப்பு:தென்னமெரிக்க முதனிகள்
மடத்துப்பட்டி

**மடத்துப்பட்டி** என்ற கிராமம் புதுக்கோட்டை மாவட்டம், திருமயம் தாலுக்கா, அரிமளம் ஒன்றியத்தில் உள்ளது. இந்தக் கிராமம் மூன்று ஊராட்சியில் (சமுத்திரம் ஊராட்சி, கும்மங்குடி ஊராட்சி) உள்ளது. தேனிபட்டி புதுப்பட்டியில் இருந்து அரிமளம் வழி புதுகை சாலையில் அமைந்த இக்கிராமம், அரிமளம் தேனிபட்டி வழிதடத்தில் 5 கி.மீ மத்தியில் உள்ளது.

இவ்வூரின் சிறப்பு இப்பகுதியின் மத்திய கிராமம் ஆகும். இங்கு வாணியசெட்டியார், கொல்லர், வல்லம்பர், வெள்ளாளர், நாடார் சமூகத்தினர் வசிக்கின்றனர். தச்சுப்பட்டறை, எண்ணை உற்பத்தி, கை மரம் அறுவை பட்டறை, பனை வேலைபாடு, கைவினைப் பொருட்கள், இயந்திர நெல் அரவைக்கூடம், விவசாயம், கால்நடை வளர்ப்பு போன்ற தொழில்கள் இக்கிராமத்தில் உள்ளன.

மடத்தூரணி பிள்ளையார், வெற்றிவடிவேலன், இடும்பர், மடத்து வினாயகர் கிராம தெய்வங்கள் ஆகும். இங்கு பங்குனி உத்திர திருவிழா சிறப்பாக நடைபெறுகிறது. காப்புகட்டி பத்துநாள் மண்டகபடி நடைபெறும். உத்திரத்தன்று காவடி எடுப்பு, அன்னதானம் சிறப்பாக நடைபெறும். மூன்றாம் நாள் இடும்பர் பூசை நடைபெறும்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
சின்ன வெங்காயம்

**சின்ன வெங்காயம்**  (தாவர வகைப்பாடு : *Allium cepa var. aggregatum*, ஆங்கிலம்: Shallot) என்பது வெங்காயத் தாவரப்பேரினங்களின் கீழ் உள்ள, வெங்காயச் சிற்றனங்களின்,  ஒரு தாவரப் பல்வகைமை தாவரம் ஆகும். 
தென்னிந்திய சமையலில் இது முக்கியப் பங்கு வகிக்கிறது. சென்னை போன்ற மாநகரங்களில் இதனை *சாம்பார் வெங்காயம்* என்றும் அழைப்பர். உடலுக்கு குளிர்ச்சியைத் தரும் உணவுப் பொருட்களில் ஒன்றாக, இது சித்த மருத்துவத்தில் கருதப்படுகிறது. இதன் தாயகம் தென்மேற்கு ஆசியா என நம்பப்படுகிறது.

## ஊட்டங்கள்

## காட்சியகம்

File:Shallot whole plant.jpg|சின்னவெங்காயச் செடி
File:Shallot (Sambar Onion) (2).JPG|சின்ன வெங்காயங்கள்
File:Shallots - sliced and whole.jpg|நறுக்கப்பட்ட வெங்காயம்
File:2005onion_and_shallot.PNG|2005 உலக உற்பத்தி


## மேற்கோள்கள்

## இவற்றையும் காணவும்

*வெங்காய உற்பத்தி அடிப்படையில் நாடுகளின் பட்டியல்

பகுப்பு:காய்கறிகள்
பகுப்பு:வெங்காயத் தாவரப்பேரினம்
ஆந்தைக் கிளி

**ஆந்தைக் கிளி** அல்லது **காக்காப்போ** ( **kakapo** (மாவோரி மொழி: ***kākāpō*** அல்லது இரவுக் கிளி ), *Strigops habroptilus* (Gray, 1845), என்பது, ஒரு வகைக் கிளி ஆகும். இது ஒரு பறக்காத பறவையாகத் தரையில் வாழக்கூடிய ஒரு இரவாடி  இவை நியூசிலாந்தில் காணப்படக்கூடிய அகணிய உயிரினமாகும்.

இவை மஞ்சள், பச்சை கலந்த நிறத்துடன், பூனை மீசை போன்று வாயைச் சுற்றி முளைத்துள்ள மயிர் போன்ற இறகுகள், பெரிய சாம்பல் நிற அலகு, குறுகிய கால்கள், பெரிய கால் அடிகளை உடையவை. இவற்றின் இறக்கைகள் மற்றும் வால் ஒப்பீட்டளவில் குறுகிய நீளமுடையவை. இது உலகின் ஒரே பறக்கமுடியாத கிளியாக இருக்கிறது, இவை உடல் பருமன் கொண்டவை; இரவு நேரங்களில் மட்டும் திரியக்கூடிய தாவர உண்ணிகளாகும். மேலும் இவ்வினப் பறவைகள் உடல் தோற்றத்தில் பால் ஈருருமை தோற்றம் உடையவை, இவை உலகில் நீண்டநாள் வாழும் பறவைகளில் ஒன்றாகும். சில கிளிகள் 120 ஆண்டுகள்வரைகூட உயிர் வாழும்.
நியூசிலாந்தின் பல பறவை இனங்களைப் போலவே, ஆந்தைக் கிளியும் மாவோரி மக்களின் பழங்குடி வாழ்வில் வரலாற்று சிறப்புமிக்கதாக, பாரம்பரியப் புனைவுகள் மற்றும் நாட்டுப்பறவியல் முக்கியத்தவம் மிக்கதாக இருந்தது. இவை இந்தப் பழங்குடி இனத்தவரால் வேட்டையாடப்பட்டு பல வகையில் பயன்படுத்தப்பட்டன. இவற்றின் இறைச்சி உணவுத் தேவைக்கும், இவற்றின் சிறகுகள் ஆடைகளை மதிப்பு மிக்கதாக மாற்றுவதற்கும் இம்மக்களுக்குப் பயனுள்ள பொருள்களாக இருந்தன.

## மேற்கோள்கள்

பகுப்பு:பறக்காத பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:கிளிகள்
பகுப்பு:நியூசிலாந்தின் உயிரினங்கள்
பிரீட்ரிக் வில்கெல்ம் பெசல்

**பிரீட்ரிக் வில்கெல்ம் பெசல்** *(Friedrich Wilhelm Bessel)* (; 22 ஜூலை 1784 – 17 மார்ச்சு 1846) ஒரு செருமானிய வானியலாளரும் கணிதவியலாளரும் இயற்பியலாளரும் புவிப்புற அளவையியலாளரும் ஆவார். இவர் இடமாறு தோற்றப் பிழை வாயிலாக முதன்முதலாக சூரியனுக்கும் மற்றொரு விண்மீனுக்கும் இடையில் உள்ள நம்பத் தகுந்த தொலைவைக் கண்டறிதார். டேனியல் பெர்னவுலி கண்டறிந்த சிறப்புவகைக் கணிதச் சார்புகள் பெசல் சார்புகள் என இவரது இறப்புக்குப் பிறகு அழைக்கப்படுகின்றன.
## வாழ்க்கையும் குடும்பமும்
இவர் மிண்டெநிரேவன்பர்கின் ஆட்சி மையம் ஆகிய மிண்டெனில் ஓர் அரசுப் பணியாலரி இரண்டாம் மகனாகப் பிறந்தார். இவர் செருமனியில் இருந்த பெரிய கூட்டுக் குடுமபத்தில் பிறந்தார். இவர் தன் 14 ஆம் அகவையில் பிரேமனில் இருந்த குலென்கேம்ப் இறக்குமதி-ஏற்றுமதி குழுமத்தில் பயிற்சியாளராகச் சேர்ந்தார்.சரக்குக் கப்பல் வணிகம் இவரை நாவாய்க் கணக்கீடுகளுக்கும் பின்னர் இதன்வழி நாவாய்ப் பயண நெட்டாங்கைக் கணக்கிட வானியலுக்கும் திருப்பியது.

## குறிப்புகள்

## மேற்கோள்கள்
* John Frederick William Herschel, *A brief notice of the life, researches, and discoveries of Friedrich Wilhelm Bessel*, London: Barclay, 1847 (on-line)
* 
* Jürgen Hamel: Friedrich Wilhelm Bessel. Leipzig 1984 ISSN 0232-3516.
* Kasimir Ławrynowicz: Friedrich Wilhelm Bessel, 1784–1846. Basel, Boston, Berlin 1995, .
* 
* 
* 
* Publications of Friedrich Wilhelm Bessel Astrophysics Data System ADS

## மேலும் படிக்க
* 
## வெளி இணைப்புகள்
* 
* 

பகுப்பு:1784 பிறப்புகள்
பகுப்பு:1846 இறப்புகள்
பகுப்பு:செருமானிய வானியலாளர்கள்
பகுப்பு:செருமானியக் கணிதவியலாளர்கள்
பகுப்பு:செருமானிய இயற்பியலாளர்கள்
பகுப்பு:செருமானிய நிலவியலாளர்கள்
பாகுபலி 2

***பாகுபலி 2*** (Baahubali: The Conclusion), என்பது 2017 ஆம் ஆண்டில் வெளிவந்த இந்திய வரலாற்றுத் திரைப்படம் ஆகும். இராஜமௌலி இயக்கிய இத்திரைப்படத்தை ஆந்திராவின் அர்க்கா மீடியா வர்க்சு நிறுவனம் தயாரித்திருந்தது. இது 2015 இல் வெளிவந்த *[[பாகுபலி (திரைப்படம்)|பாகுபலி]]* திரைப்படத்தின் தொடர்ச்சியாகும். இத்திரைப்படம் ஒரே நேரத்தில் தெலுங்கு, தமிழ் மொழிகளில் தயாரிக்கப்பட்டது. இதில்  ரம்யா கிருஷ்ணன், பிரபாஸ், ரானா தக்குபாடி, அனுஷ்க்கா, சத்தியராஜ் ஆகியோர் முக்கிய பாத்திரங்களில் நடித்திருந்தனர்.

தற்போதைக்கு இந்தியாவின் மிகச்செலவில் தயாரிக்கப்படும் படமாக விளங்கும் பாகுபலி 2, படவெளியீட்டுக்கு முன்பேயே ஐந்து பில்லியன் செலவில் விற்பனையாகிவிட்டது. 2017 ஏப்ரல் 28 அன்று இத்திரைப்படம் உலகெங்கும் வெளியிடப்பட்டது.

## தயாரிப்பு

இராஜமௌலியின் பெரும்பாலான திரைப்படங்களுக்கு திரைக்கதை எழுதியுள்ள கே. வி. விஜயேந்திர பிரசாத்தே பாகுபலிக்கும் திரைக்கதை எழுதி வருகின்றார். கோட்டகிரி வெங்கடேசுவர ராவ் படத்தொகுப்பில் ஈடுபட்டு வருவதுடன், சண்டைக்காட்சிகள் பீட்டர் ஹீன் துணையுடன் படமாக்கப்பட்டன.  கடந்த 2015 டிசம்பர் 17இல் பிரபாஸ் மற்றும் ரம்யா கிருஷ்ணன் நடிக்க, இப்படத்தின் படப்பிடிப்பு ஆரம்பமானது.

## முன்னோட்ட நிகழ்படம்
திரைப்படத்தின் வெளியீட்டுக்கு முந்திய முன்னோட்ட நிகழ்படமானது, 2017 மார்ச் 16 அன்று யூடியூப்பில் வெளியானது. தமிழ், தெலுங்கு, இந்தி, மலையாளம் உட்பட அனைத்து முன்னோட்டங்களும் ஏழு மணி நேரத்துக்குள் ஒரு கோடி பார்வைகளைத் தாண்டின.

## பாடல் இசை

பாகுபலி 2இன் இசை வெளியீடானது 2017 ஏப்ரல் 10 அன்று சென்னையில் இடம்பெற்றது. நடிகர் தனுஷ் இசையை வெளியிட்டு வைத்தார். இதன் தெலுங்குப் பதிப்பின் இசைவெளியீடானது கடந்த மார்ச்சு 29 அன்று இடம்பெற்றது.

## மேலும் காண
* பாகுபலி முதலாம்
 பாகம்

## உசாத்துணைகள்

* 

பகுப்பு:இராஜமௌலி இயக்கிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பன்மொழித் திரைப்படங்கள்
பகுப்பு:2017 தெலுங்குத் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:பிரபாஸ் நடித்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
தக்கீசு அணை

**தக்கீசு அணை** (*Tekeze Dam*) என்பது எத்தியோப்பியாவின் வட திக்ரே மாகாணத்திலுள்ள வளைவு அணையாகும். இது நைல் ஆற்றின் துணை ஆறாகிய ஆழமான பள்ளத்தாக்குகள் வழியே பாயும் தக்கீசு ஆற்றின் குறுக்கே கட்டப்பட்டுள்ளது. 2009 பிப்ரவரி மாதம் பயன்பாட்டு வந்த 188 மீட்டர் உயரம் உடைய இவ்வணையே ஆப்பிரிக்காவின் உயரமான அணையாகும். இதற்கு முன்பு 185 மீட்டர் உயரமுடைய  லெசோத்தோ நாட்டு கட்சே வளைவு அணையே ஆப்பிரிக்காவின் உயரமான அணையாக இருந்தது. தொடக்கத்தில் 224 மில்லியன் அமெரிக்க டாலரில் கட்டி முடிக்கப்படத் திட்டமிட்டிருந்த இவ்வணை பல்வேறு காரணங்களால் இறுதி செலவு 350மில்லியன் அமெரிக்க டாலருக்கு மேல் ஆனது.இது சீன ஒத்துழைப்புடன் கட்டப்பட்ட அணையாகும்.

இதுவே எத்தியோப்பியாவின் பொதுப்பணித்துறை செயல்படுத்திய பெரிய திட்டமாகும். இதிலிருந்து 300 மெகாவாட் மின்சாரம் தயாரிக்கப்படுகிறது. இதற்காக நான்கு 75 மெகாவாட் டர்பைன்கள் பயன்படுத்தப்படுகின்றன

## மேற்கோள்கள்

பகுப்பு:எத்தியோப்பியாவில் உள்ள அணைகள்
பருத்தித்துறை நகரசபை

**பருத்தித்துறை நகரசபை** (*Point Pedro Urban Council*) இலங்கையின் யாழ்ப்பாண மாவட்டத்தில் உள்ள பருத்தித்துறை நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, பருத்தித்துறை நகரசபைக்கு 9 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 15 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள பருத்தித்துறை நகரசபையின் ஆளுகைப் பிரதேசம் 9 வட்டாரங்களாகப் பிரிக்கப்பட்டுள்ளது.

# துறைமுகம்
# பருத்தித்துறை நகர்
# முனை
# தம்புருவளை
# நெல்லண்டை
# தும்பளை
# புலோலி வடக்கு
# ஓடக்கரை
# புலோலி மத்தி

## தேர்தல் முடிவுகள்
### 1983 உள்ளூராட்சித் தேர்தல்கள்
18 மே 1983 இல் இடம்பெற்ற தேர்தல் முடிவுகள்:

### 1998 உள்ளூராட்சித் தேர்தல்கள்
29 சனவரி 1998 இடம் பெற்ற தேர்தல் முடிவுகள்:

### 2011 உள்ளூராட்சித் தேர்தல்கள்
23 யூலை 2011 அன்று இடம் பெற்ற தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 9 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 15 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் பருத்தித்துறை நகரசபையின் தலைவராக யோசேப்பு இருதயராசா (தம்புருவளை, இலங்கைத் தமிழரசுக் கட்சி), துணைத் தலைவராக மதினி நெல்சன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்கள்
2025 மே 6 அன்று இடம்பெற்ற தேர்தல் முடிவுகள்: 9 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 15 உறுப்பினர்கள் தேர்ந்தெடுக்கப்பட்டனர்.

2025 தேர்தலில் பருத்தித்துறை நகரசபையின் தலைவராக வின்சன் டிபோல் டக்ளஸ் போல் (அகில இலங்கைத் தமிழ்க் காங்கிரசு), துணைத் தலைவராக தேவசிகாமணி தேவராசேந்திரன் (அகில இலங்கைத் தமிழ்க் காங்கிரசு) ஆகியோர் தெரிவு செய்யப்பட்டனர்.

## இவற்றையும் பார்க்கவும்
* பருத்தித்துறை பிரதேச சபை

## மேற்கோள்கள்

பகுப்பு:இலங்கை நகரசபைகள்
ஏ. ஈ. டவுகிளாசு

** ஏ.ஈ. (ஆந்த்ரூ எல்லிகாட்) டவுகிளாசு** *(A. E. (Andrew Ellicott) Douglass)* (ஜூலை 5, 1867,  விண்டுசர், வெர்மாண்ட் – மார்ச்சு 20, 1962, தக்சான், அரிசோனா) ஓர் அமெரிக்க வானியலாளர் ஆவார்.  இவர் சூரியக் கரும்புள்ளி வட்டிப்புக்கும் மர வலயங்களுக்கும் இடையில் உள்ள ஒப்புறவைக் கண்டுபிடித்தார். இதனால் தருக்காலவியல் புலத்தை உருவாக்கினார். இத்துறை மரத்தின் அகவையை மர வளர்ச்சி வலயங்களில் இருந்து கணிக்கிறது. இந்தப் புலத்தில் உலோவெல் வான்காணகத்தில் இவர் 1894 இல் இருந்தபோதிலிருந்தே கண்டுபிடிப்புகளை நிகழ்த்தினார். அப்போது இவர் பெர்சிவால் உலோவெலின் உதவியாளராக இருந்தார். ஆனால் இவரது செய்முறைகள் செவ்வாயில் செயற்கையான கால்வாய்கள் இருப்பதையும் வெள்ளியில்  செயற்கைக் குழிகள் இருப்பதையும் ஐயமுறச் செய்ததும் அவரிடம் இருந்து விலகினார்.
நிலாவின் டவுகிளாசு குழிப்பள்ளமும் செவ்வாயின் டவுகிளாசு குழிப்பள்ளமும் இவரது நினைவாகப் பெயர் இடப்பட்டுள்ளன.

## குறிப்புகள்

## மேற்கோள்கள்
Creasman, P.P., B. Bannister, R.H. Towner, J.S. Dean, and S.W. Leavitt. 2012. Reflections on the Foundation, Persistence, and Growth of the Laboratory of Tree-Ring Research, circa 1930-1960. Tree-Ring Research 68(2): 81-89.

Douglass, A.E. 1929. The secret of the Southwest solved by talkative tree rings. National
	Geographic Magazine 56(6): 736-770.

Fritts, H. C. 1976. Tree rings and climate. The Blackburn Press, Caldwell, NJ.

Haury, E. W. 1962. HH-39: Recollections of a Dramatic Moment in Southwestern
	Archaeology. Tree-Ring Bulletin 24: 3-4.

Nash, S.E. 1999. Time, Trees, and Prehistory: Tree-Ring Dating and the Development of North
	American Archaeology 1914-1950. Salt Lake City: The University of Utah Press.

Stokes, M.A. and T.L. Smiley. 1968. An Introduction to Tree Ring Dating. University of
	Chicago Press. Chicago, IL.
## தேர்ந்தெடுத்த பணிகள்
**Douglass, A.E.**

(1944) "Tabulation of Dates for Bluff Ruin" Tree-Ring Bulletin Vol. 9, No. 2

(1941) "Age of Forestdale Ruins Excavated in 1939" Tree-Ring Bulletin Vol. 8, No. 2

(1940) "Tree-Ring Dates from the Forestdale Valley, East-Central Arizona" Tree-Ring Bulletin Vol.7, No. 2

(1921) "Dating Our Prehistoric Ruins: How Growth Rings in Timbers Aid in Establishing the Relative Ages in Ruined Pueblos of the Southwest" Natural History Vol. 21, No. 2
## வெளி இணைப்புகள்

*A.E. Douglass: Short biography from the Lowell Observatory.
*American Museum of Natural History
*Laboratory of Tree-Ring Research at the University of Arizona
*Steward Observatory at the University of Arizona

பகுப்பு:1867 பிறப்புகள்
பகுப்பு:1962 இறப்புகள்
பகுப்பு:அமெரிக்க வானியலாளர்கள்
ஆடுதுறை ஆர் எச் - 1

**ஆடுதுறை கலப்பின நெல் - 1** *(ADTRH 1)* என்பது; 1999 ஆம் ஆண்டு வெளியிடப்பட்ட வீரிய கலப்பின நெல் வகையாகும். ஐ ஆர் 58025 ஏ (*IR 58025 A*) என்ற நெல் இரகத்தையும், ஐ ஆர் 66 ஆர் (*IR 66 R*) என்ற நெல் இரகத்தையும் இயற்கை முறையில் இணைச் சேர்த்து கிடைக்கப்பெறும் நெல் வகையான இது, 130 - 135 நாட்களில் அறுவடைக்கு தயாராகக்கூடிய மத்தியகால நெல் வகையாகும். ஒரு எக்டேருக்கு சுமார் 7100 கிலோ (*71 Q/ha*) தானிய மகசூல் தரக்கூடிய இந்நெல் இரகம், தமிழகத்தில் அதிகளவில் வேளாண்மை செய்யப்படுகிறது. 

## பருவகாலம்
மத்தியகால நெல் வகைகளை பயிரிட ஏற்ற பருவமான ஆகத்து மாதம் தொடங்கும், சம்பா பட்டத்தில் (பருவத்தில்) பயிரிடப்படும் ஏ டி டீ ஆர் எச் 1, ஒரு வீரியம் மிகுந்த கலப்பின நெல் இரகமாகும்.  

## சிறப்பம்சங்கள்
நீண்டு வளரும் நடுத்தர குட்டைப்பயிரான இது, உயர் விளைச்சல் தரும் இரகமாகும். பால் போன்ற வெண்மையும், நறுமணம் கொண்ட இந்நெல்லின் அரிசி, நீண்ட சன்னமாக (மெல்லியதாக) காணப்படுகிறது.      

## சான்றுகள்

## புற இணைப்புகள்
* ஏ டி டீ ஆர் எச் - 1 நெல் விளைச்சல் படிமம்

பகுப்பு:நெல் வகைகள்
சாவகச்சேரி நகரசபை

**சாவகச்சேரி நகரசபை** (*Chavakachcheri Urban Council*) அல்லது **சாவகச்சேரி நகராட்சி மன்றம்** இலங்கையின் யாழ்ப்பாண மாவட்டத்தில் உள்ள சாவகச்சேரி நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 11 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, சாவகச்சேரி நகரசபைக்கு 11 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 18 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள சாவகச்சேரி நகரசபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது.

# கல்வயல்
# சாவகச்சேரி வடக்கு
# மண்டுவில்
# மீசாலை மேற்கு
# மீசாலை கிழக்கு
# சங்கத்தானை
# சாவகச்சேரி நகரம்
# நுணாவில் கிழக்கு மத்தி
# நுணாவில் மேற்கு
# கோயில் குடியிருப்பு - கடல்
# கோயில் குடியிருப்பு ஏ (தரைப்பகுதி)

## தேர்தல் முடிவுகள்
### 1983 உள்ளூராட்சித் தேர்தல்
18 மே 1983 அன்று இடம்பெற்ற உள்ளூராட்சித் தேர்தல் முடிவுகள்:

### 1998 உள்ளூராட்சித் தேர்தல்
29 சனவரி 1998 அன்று இடம்பெற்ற உள்ளூராட்சித் தேர்தல் முடிவுகள்:

### 2011 உள்ளூராட்சித் தேர்தல்
23 யூலை 2011 அன்று இடம்பெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 11 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 18 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் சாவகச்சேரி நகரசபைக்குத் தலைவராக சிவமங்கை இராமநாதன் (இலங்கைத் தமிழரசுக் கட்சி), துணைத் தலைவராக அருணாசலம் பாலமயூரன் (மீசாலை மேற்கு, இலங்கைத் தமிழரசுக் கட்சி) ஆகியோர் தேர்ந்தெடுக்கப்பட்டனர்.

### 2025 உள்ளூராட்சித் தேர்தல்கள்
2025 மே 6 அன்று இடம்பெற்ற தேர்தல் முடிவுகள்: 11 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 18 உறுப்பினர்கள் தேர்ந்தெடுக்கப்பட்டனர்.

2025 தேர்தலில் சாவகச்சேரி நகரசபையின் தலைவராக வடிவேல் சிறிபிரகாசு (அகில இலங்கைத் தமிழ்க் காங்கிரசு), துணைத் தலைவராக0ஞானப்பிரகாசம் கிசோர் (அகில இலங்கைத் தமிழ்க் காங்கிரசு) ஆகியோர் தெரிவு செய்யப்பட்டனர்.

## மேற்கோள்கள்

## இவற்றையும் பார்க்கவும்
* பருத்தித்துறை நகரசபை
* வல்வெட்டித்துறை நகரசபை

பகுப்பு:இலங்கை நகரசபைகள்
மன்னார் நகரசபை

**மன்னார் நகரசபை** (*Mannar Urban Council*, **மன்னார் நகராட்சி மன்றம்**) இலங்கையின் மன்னார் மாவட்டத்தில் உள்ள மன்னார் நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, சாவகச்சேரி நகரசபைக்கு 9 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 16 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
மன்னார் நகரசபைக்குப் பின்வரும் 7 வட்டாரங்கள் ஒதுக்கப்பட்டுள்ளன:

# எழுத்தூர் (2 உறுப்பினர்கள்)
# சாவற்காடு
# சவுத்பார்
# பனங்கட்டிக்கொட்டு
# கோட்டை
# உப்புக்குளம் (2 உறுப்பினர்கள்)
# பள்ளிமுனை

## தேர்தல் முடிவுகள்
### 2011 உள்ளூராட்சித் தேர்தல்
2011 மார்ச் 17 இல் இடம்பெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 9 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 16 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில், மன்னார் நகரசபைக்குத் தலைவராக ஞானப்பிரகாசம் அன்ரனி டேவிட்சன் (இதக), துணைத் தலைவராக சூசை செபஸ்ரீயான் ஜோன்சன் (இதக) ஆகியோர் தேர்ந்தெடுக்கப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 9 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 16 உறுப்பினர்கள் தேர்ந்தெடுக்கப்பட்டனர்.

2025 தேர்தலில் மன்னார் நகரசபையின் தலைவராக டானியல் வசந்தன் (சனநாயகத் தமிழ்த் தேசியக் கூட்டணி), துணைத் தலைவராக நூர் முகம்மது முகம்மது உசன் (ஐக்கிய மக்கள் சக்தி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:இலங்கை நகரசபைகள்
திருகோணமலை மாநகர சபை

**திருகோணமலை மாநகரசபை** (*Trincomalee Municipal Council*), ( **திருகோணமலை மாநகரசபை**) இலங்கையின் திருகோணமலை மாவட்டத்தில் உள்ள திருகோணமலை நகரப்பகுதிக்கு உரிய உள்ளூராட்சிச் சபை ஆகும். இந்த மாநகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த மாநகரசபைப் பகுதி 12 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல்அறிமுகப்படுத்தப்பட்டது. இம்முறைப்படி, திருகோணமலை மாநகரசபைக்கு 15 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 25 உறுப்பினர்கள் தேர்ந்தெடுக்கப்படுகின்றனர்.

2023 மார்ச் 19 முதல் **திருகோணமலை நகரசபை** மாநகரசபையாகத் தரமுயர்த்தப்பட்டது. இதற்கான முதலாவது தேர்தல் 2025 மே 6 அன்று நடத்தப்பட்டது.

## வட்டாரங்கள்
திருகோணமலை மாநகரசபைக்கு பின்வரும் 12 வட்டாரங்கள் ஒதுக்கப்பட்டுள்ளன:
# அபயபுரம் (2 உறுப்பினர்கள்)
# முருகாபுரி (2 உறுப்பினர்கள்)
# பாலையூற்று
# சிங்கபுரம் (2 உறுப்பினர்கள்)
# திருக்கடலூர்
# பெருந்தெரு
# சிவபுரி
# உவர்மலை
# தில்லைநகர்
# சோனகவாடி
# மனயாவெளி
# வில்லூண்டி

## திருகோணமலை நகரசபைத் தேர்தல்கள்
### 1983 உள்ளூராட்சித் தேர்தல்கள்
18 மே 1983 இல் இடம்பெற்ற உள்ளூராட்சித் தேர்தல் முடிவுகள்:

### 2006 உள்ளூராட்சித் தேர்தல்கள்
30 மார்ச் 2006 இல் இடம்பெற்ற உள்ளூராட்சித் தேர்தல் முடிவுகள்:

### 2011 உள்ளூராட்சித் தேர்தல்கள்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 14 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 24 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2028 தேர்தலில், திருகோணமலை நகரசபைக்குத் தலைவராக நாகராசா ராசநாயகம், துணைத் தலைவராக சேனாதிராசா சிறிஸ்கந்தராஜா ([இதக) ஆகியோர் தேர்ந்தெடுக்கப்பட்டனர்.

==திருகோணமலை மாநகரசபைத் தேர்தல்கள்==
===2025 உள்ளூராட்சித் தேர்தல்கள்===
திருகோணமலை மாநகரசபைக்கான [இலங்கை உள்ளூராட்சி சபைத் தேர்தல்கள், 2025|முதலாவது தேர்தல் 2025 மே 6 அன்று இடம்பெற்றது. தேர்தல் முடிவுகள்: 15 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 25 உறுப்பினர்கள் தேர்ந்தெடுக்கப்பட்டனர்.

2025 தேர்தலில் திருகோணமலை மாநகரசபையின் தலைவராக கந்தசாமி செல்வராஜா (இலங்கைத் தமிழரசுக் கட்சி), துணைத் தலைவராக நைனா முகம்மது மௌசூன் (சிறீலங்கா முஸ்லிம் காங்கிரசு) ஆகியோர் தெரிவு செய்யப்பட்டனர்.

## மேற்கோள்கள்

## இவற்றையும் பார்க்கவும்
* திருகோணமலை பட்டினமும் சூழலும் பிரதேச சபை

பகுப்பு:இலங்கையின் மாநகரசபைகள்
மாநகரசபை
அரசு சட்டக் கல்லூரி, திருச்சிராப்பள்ளி

**திருச்சிராப்பள்ளி அரசு சட்டக் கல்லூரி** தமிழகத்தின் திருச்சிராப்பள்ளி மாவட்டத்தில் செயல்பட்டு வரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.

## தொடக்கம்
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 1979-80 கல்வியாண்டில் தொடங்கப்பட்ட மூன்று அரசு சட்டக்கல்லூரிகளில் இதுவும் ஒன்றாகும். அரசினர் சட்டக் கல்லூரி, மதுரை, அரசினர் சட்டக் கல்லூரி, கோயம்புத்தூர் ஆகியவை இதர இரு கல்லூரிகளாகும்.

## வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன. மாணவிகளுக்கான விடுதி வசதியும் உள்ளது.

## மேற்கோள்கள்

## வெளியிணைப்புகள்
* 
## இதனையும் காண்க
* தமிழ்நாட்டில் கல்வி
* தமிழ்நாடு டாக்டர் அம்பேத்கர் சட்டப் பல்கலைக்கழகம்

பகுப்பு: தமிழ்நாட்டு சட்டக் கல்லூரிகள்
பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும்
ஆக்கர் பண்பாடு

**ஆக்கர் பண்பாடு** அல்லது ஆக்கர் இயக்கம் (Maker Culture) என்பது தானே செய்தல் பண்பாடு (DIY Culture), கொந்தர்கள் பண்பாடுகளின் (Hacker Culture) நீட்சியாகவும், கலைகளும் கைவினைத் தொழில்கள் இயக்கத்தின் (Arts and Crafts) மீள் உருவாக்கம் ஆகவும் உருவாகிவரும் ஒரு தற்கால உப பண்பாடு அல்லது இயக்கம் ஆகும்.  ஏற்கனவே உள்ள பொருட்களை பழுது பார்த்தல்/திருத்துதல், மாற்றியமைத்தல், மீள் பயன்படுத்தல், புதிய பொருட்களை ஆக்குதல், கட்டற்ற முறையில் இந்த நுட்பங்களை அறிவைப் பகிர்ந்துகொள்ளல் இந்தப் பண்பாட்டின் உத்வேகமாகாக இருக்கின்றது.  இந்தப் பண்பாட்டில் ஈடுபாடு உடையவர்கள் மின்னணுவியல், தானியங்கியியல், முப்பரிமாண அச்சாக்கம், கருவிகள் உருவாக்கம் போன்ற பொறியியல் துறைகள் சார்ந்த செயற்திட்டங்களிலும், மரவேலை, உலோகவேலை போன்ற மரபுர்சார் தொழிற்கலைகள் சார்ந்த செயற்திட்டங்களிலும் ஈடுபாடு காட்டுகின்றார்கள். இந்தப் பண்பாட்டை ஐக்கிய அமெரிக்க படைத்துறை, சீன அரசு போன்றவை தமது தேவைகளுக்கு ஏற்ப செதுக்கு அல்லது பயன்படுத்தி வருவதாக விமர்சிக்கப்பட்டுள்ளது.

## மேற்கோள்கள்


பகுப்பு:தானே செய்தல்
அஸ்வின் சுந்தர்

thumb|அஸ்வின் சுந்தர்
**அஸ்வின் சுந்தர்** (27 சூலை 1985 – 18 மார்ச்சு 2017)  ஓர் இந்திய தொழில்முறை கார் பந்தய வீரர் ஆவார். இவர் சென்னையில் 1985ஆம் ஆண்டு பிறந்தார். 2017 ஆம் ஆண்டு மார்ச் மாதம்  18 ஆம் திகதி தனது 31 ஆம் அகவையில் சென்னை அருகே நிகழ்ந்த ஓர் வாகன விபத்தில் தனது மனைவியுடன் உயிரிழந்தார் .

## References

பகுப்பு:2017 இறப்புகள்
பகுப்பு:1985 பிறப்புகள்
பகுப்பு:சென்னை விளையாட்டு வீரர்கள்
பகுப்பு:1989 பிறப்புகள்
கூவாடு அருணாச்சலேஸ்வரர் கோயில்

**அருணாச்சலேஸ்வரர் கோயில்** என்பது தமிழ்நாட்டில் கள்ளக்குறிச்சி மாவட்டம், கூவாடு என்னும் ஊரில் அமைந்துள்ள ஒரு சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
நல்லாளம் கைலாசநாதர் கோயில்

**கைலாசநாதர் கோயில்** தமிழ்நாட்டில் திருவண்ணாமலை மாவட்டம், நல்லாளம் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பதினெட்டாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் கைலாசநாதர், விசாலாட்சி சன்னதிகளும், பொன்னியம்மன், மாரியம்மன், செல்லியம்மன், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரை மாதம் வருடபிறப்பு முக்கிய திருவிழாவாக நடைபெறுகிறது. கார்த்திகை மாதம் சோமவாரம் திருவிழா நடைபெறுகிறது.

## மேற்கோள்கள்

பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:திருவண்ணாமலை மாவட்டத்திலுள்ள சிவன் கோயில்கள்
பாப்பனப்பட்டு வீரராகவப்பெருமாள் கோயில்

**வீரராகவப்பெருமாள் கோயில்** என்பது தமிழ்நாட்டில் விழுப்புரம் மாவட்டம், பாப்பனப்பட்டு என்னும் ஊரில் அமைந்துள்ள ஒரு பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் வீரராகவப்பெருமாள், பூதேவி, கனகவல்லி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. தை மாதம் கரிநாள் உற்சவம் முக்கிய திருவிழாவாக நடைபெறுகிறது. வைகாசி மாதம் கருடசேவை திருவிழாவாக நடைபெறுகிறது.

## மேற்கோள்கள்

பகுப்பு:விழுப்புரம் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெரம்பை லட்சுமிநாராயணப்பெருமாள் கோயில்

**லட்சுமிநாராயணப்பெருமாள் கோயில்** என்பது தமிழ்நாட்டில் விழுப்புரம் மாவட்டம், பெரம்பை என்னும் ஊரில் அமைந்துள்ள ஒரு பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் லட்சுமிநாராயணப்பெருமாள், ஸ்ரீதேவி, ஸ்ரீபூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

## மேற்கோள்கள்

பகுப்பு:விழுப்புரம் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
விசலூர் அய்யனார் கோயில்

**ஐயனார் கோயில்** தமிழ்நாட்டில் கடலூர் மாவட்டம், விசலூர் என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் மூன்றாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் ஐயனார், பூரணிபுஷ்கலை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:ஐயனார் கோயில்கள்
கிண்ணியா நகரசபை

**கிண்ணியா நகரசபை** (*Kinniya Urban Council*, **கிண்ணியா நகராட்சி மன்றம்**) இலங்கையின் திருகோணமலை மாவட்டத்தில் உள்ள கிண்ணியா நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 8 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 15 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
கிண்ணியா நகரசபைக்கு பின்வரும் 8 வட்டாரங்கள் ஒதுக்கப்பட்டுள்ளன:
# பெரியாத்துமுனை
# கிண்ணியா
# சின்ன கிண்ணியா
# மாஞ்சோலைச்சேனை
# மாஞ்சோலை
# அண்ணல்நகர்
# பைசால்நகர்
# ஆலங்கேணி

## தேர்தல் முடிவுகள்
### 2006 உள்ளூராட்சித் தேர்தல்கள்
30 மார்ச் 2006 இல் இடம்பெற்ற உள்ளூராட்சித் தேர்தல் முடிவுகள்:

### 2011 உள்ளூராட்சித் தேர்தல்கள்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கிண்ணியா நகரசபைக்குத் தலைவராக சாகுல் அமீது முகம்மது நலீம் (ஐதேக), அயூப் துவான் சப்ரீன் (முகா) ஆகியோர் தேர்ந்தெடுக்கப்பட்டனர்.

### 2025 உள்ளூராட்சித் தேர்தல்கள்
2025 மே 6 அன்று இடம்பெற்ற தேர்தல் முடிவுகள்: 8 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 15 உறுப்பினர்கள் தேர்ந்தெடுக்கப்பட்டனர்.

## மேற்கோள்கள்

## இவற்றையும் பார்க்கவும்
* திருகோணமலை நகரசபை

பகுப்பு:இலங்கை நகரசபைகள்
இராமநாதபுரம் நரசிங்கப்பெருமாள் கோயில்

**நரசிங்கப்பெருமாள் கோயில்** தமிழ்நாட்டில் கோயம்புத்தூர் மாவட்டம், இராமநாதபுரம் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பதினாறாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறை கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் ஒரு காலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெள்ளகிணறு முட்டத்துராயர் கோயில்

**முட்டத்துராயர் கோயில்** தமிழ்நாட்டில் கோயம்புத்தூர் மாவட்டம், வெள்ளகிணறு என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் முட்டத்துராயர் சன்னதி உள்ளது. இக்கோயிலில் மொத்தம் நான்கு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறை கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
அங்காளப்பட்டு செல்லியம்மன் மற்றும் நாகாத்தம்மன் கோயில்

**செல்லியம்மன் மற்றும் நாகாத்தம்மன் கோயில்** தமிழ்நாட்டில் காஞ்சிபுரம் மாவட்டம், அங்காளப்பட்டு என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் செல்லியம்மன், நாகாத்தம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கூழ்வார்த்தல் முக்கிய திருவிழாவாக நடைபெறுகிறது.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
குமிழி வேதகிரீசுவரர் கோயில்

**வேதகிரீசுவரர் கோயில்** என்பது தமிழ்நாட்டில் செங்கல்பட்டு மாவட்டம், குமிழி என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் மூன்றாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் வேதகீரிஸ்வரர், அம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. சிவராத்திரி முக்கிய திருவிழாவாக நடைபெறுகிறது. கார்த்திகை தீபம் திருவிழாவாக நடைபெறுகிறது.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
வைரவன்குப்பம் கிராமம் செல்லியம்மன் கோயில்

**செல்லியம்மன் கோயில்** தமிழ்நாட்டில் திருவள்ளூர் மாவட்டம், வைரவன்குப்பம் கிராமம் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் செல்லியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.

## மேற்கோள்கள்

பகுப்பு:திருவள்ளூர் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏறாவூர் நகரசபை

**ஏறாவூர் நகரசபை** (*Eravur Urban Council*, **ஏறாவூர் நகராட்சி மன்றம்**) இலங்கையின் மட்டக்களப்பு மாவட்டத்தில் உள்ள ஏறாவூர் நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 9 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.

## தேர்தல் முடிவுகள்
### 2006 உள்ளூராட்சித் தேர்தல்கள்
20 மே 2006 இல் இடம்பெற்ற உள்ளூராட்சித் தேர்தல் முடிவுகள்:

### 2011 உள்ளூராட்சித் தேர்தல்கள்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:

## மேற்கோள்கள்

## இவற்றையும் பார்க்கவும்
* காத்தான்குடி நகரசபை

பகுப்பு:இலங்கை நகரசபைகள்
பகுப்பு:மட்டக்களப்பு மாவட்டம்
அரசு சட்டக் கல்லூரி, திருநெல்வேலி

**திருநெல்வேலி அரசு சட்டக் கல்லூரி** தமிழகத்தின் திருநெல்வேலி மாவட்டத்தில் செயல்பட்டுவரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.

## தொடக்கம்

## வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன.

## மேற்கோள்கள்

## வெளியிணைப்புகள்
* 

## இதனையும் காண்க
* தமிழ்நாட்டில் கல்வி
* தமிழ்நாடு டாக்டர் அம்பேத்கர் சட்டப் பல்கலைக்கழகம்

பகுப்பு: தமிழ்நாட்டு சட்டக் கல்லூரிகள்
பகுப்பு:திருநெல்வேலி மாவட்ட பல்கலைக்கழகங்களும் கல்லூரிகளும்
திரிவேந்திர சிங் ராவத்

**திரிவேந்திர சிங் ராவத்** (Trivendra Singh Rawat) (பிறப்பு:டிசம்பர், 1960) பாரதிய ஜனதா கட்சியைச் சேர்ந்த இந்திய அரசியல்வாதியும், உத்தராகண்ட் மாநிலத்தின் எட்டாவது   முதலமைச்சரும் ஆவார்.

உத்தராகண்ட் ராஷ்டிரிய சுயம்சேவாக் சங்கத்தின் உறுப்பினராக 1979 முதல் 2002 முடிய பணியாற்றியவர்.
திரிவேந்திர சிங் ராவத் 2002-இல் உத்தராகண்ட் மாநில சட்டமன்ற உறுப்பினராகத் தேர்ந்தெடுக்கப்பட்டார். 2007-இல் பாரதிய ஜனதா கட்சியின் உத்தராகண்ட் மாநில அரசின் வேளாண்மைத் துறை அமைச்சராகப் பதவி வகித்தவர். 2017 உத்தராகண்ட் சட்டமன்றத் தேர்தலில் பெரும்பான்மை இடங்களில் வெற்றி பெற்ற பாரதிய ஜனதா கட்சியின் சட்டமன்றக் குழுத் தலைவராகத் தேர்ந்தெடுக்கப்பட்ட திரிவேந்திர சிங் ராவத், உத்தராகண்ட் மாநில முதலமைச்சராக 18 மார்ச் 21017 அன்று மாநில ஆளுநர் கிருஷ்ண காந்த் பால் என்பவரால் பதவிப் பிரமாணம் செய்து வைக்கப்பட்டார்.

## இளமையும் அரசியலும்
ஹேமாவதி நந்தன் பகுகுனா கார்வால் பல்கலைக்கழகத்தில் இதழியல் துறையில் முதுநிலை பட்டப்படிப்பு பயின்றவர்.

1979-இல் ராஷ்டிரிய சுயம்சேவாக் சங்கத்தின் உறுப்பினராக இணைந்த  திரிவேந்திர சிங் ராவத், 1985-இல் டேராடூன் பகுதியின் பிரசாரகர் ஆக பொறுப்பு வகித்தார்.  பின்னர் பாரதிய ஜனதா கட்சியின் உத்தராகண்ட் பகுதியின் அமைப்புச் செயலாளராக நியமிக்கப்பட்டார். 2000-இல் உத்தராகண்ட் மாநிலம் உதயம் ஆன போது, ரவாத் பாரதிய ஜனதா கட்சியின் மாநில தலைவராகப் பொறுப்பு ஏற்றார்.

2017-இல் பாராதிய ஜனதா கட்சியின் சார்பாக தொய்வாலா சட்டமன்றத் தொகுதியில் போட்டியிட்டு வென்று,  உத்தராகண்ட் மாநில முதல்வராக தேர்ந்தெடுக்கப்பட்டார்.
10 மார்ச் 2021 அன்று உத்தராகண்ட் மாநில முதலமைச்சர் பதவியிலிருந்து விலகினார்.
## இதனையும் காண்க
*உத்தராகண்ட் முதலமைச்சர்கள் பட்டியல்
*பாரதிய ஜனதா கட்சியின் முதலமைச்சர்கள் பட்டியல்

## மேற்கோள்கள்

## வெளி இணைப்புகள்
*Official website of CM of Uttarakhand

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்திய அரசியல்வாதிகள்
பகுப்பு:உத்தராகண்டு நபர்கள்
பகுப்பு:உத்தராகண்டு அரசியல்வாதிகள்
பகுப்பு:உத்தராகண்டின் முதல்வர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பௌரி கர்வால் மாவட்ட நபர்கள்
உத்தராகண்ட் முதலமைச்சர்களின் பட்டியல்

உத்தராகண்ட் மாநிலம், உத்தரப் பிரதேசத்தின், இமயமலைப் பகுதிகளைக் கொண்டு 9 நவம்பர் 2000 அன்று புதிதாக நிறுவப்பட்டது. 

உத்தராகண்ட் மாநிலத்தின் ஐந்து சட்டமன்றத் தேர்தலில்கள் மூலம், முதலமைச்சர்களாக இது வரை பதவி ஏற்ற 9 பேரில், அறுவர் பாரதிய ஜனதா கட்சியையும், மூவர் இந்திய தேசிய காங்கிரசு கட்சியைச் சேர்ந்தவர்கள் ஆவார். தற்போது பாரதிய ஜனதா கட்சியைச் சேர்ந்த புஷ்கர் சிங் தாமி என்பவர் 4 சூலை 2021  முதல் இம்மாநிலத்தின் 10-வது முதல்வராகப் பதவி வகிக்கின்றார்.

## உத்தராகண்ட் மாநில முதலமைச்சர்கள்
நவம்பர் 2000 ஆம் ஆண்டு முதல் உத்தராகண்ட் மாநிலத்தின் முதலமைச்சர்கள் விவரம் பின்வருமாறு: 

## இவற்றையும் பார்க்கவும்
* இந்திய முதலமைச்சர்களின் பட்டியல்
* உத்தராகண்ட் ஆளுநர்களின் பட்டியல்

## மேற்கோள்கள்

## வெளி இணைப்புகள்
* Chief Minister of Uttarakhand, Official website
* Uttarakhand Vidhan Sabha, Official Website

பகுப்பு:உத்தராகண்டு அரசு
பகுப்பு:உத்தராகண்டின் முதல்வர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்
ந. பீரேன் சிங்

**நாங்தோம்பம் பீரேன் சிங்** (Nongthombam Biren Singh) (பிறப்பு:1 சனவரி 1961) பாரதிய ஜனதா கட்சியின்  மணிப்பூர் மாநில அரசியல்வாதியும், முன்னாள் கால்பந்தாட்ட வீரரும், பத்திரிகையாளரும்  ஆவார். மணிப்பூர் மாநில முதலமைச்சராக 15 மார்சு 2017 அன்று பதவி ஏற்றவர்.
பீரேன் சிங், பாரதிய ஜனதா கட்சியின் சார்பாக பதவி ஏற்ற முதலாவது மணிப்பூர் மாநில முதலமைச்சர் ஆவார்.

2022 மணிப்பூர் சட்டமன்றத் தேர்தலில் பாரதிய ஜனதா கட்சி பெரும்பான்மையான தொகுதிகளில் வென்றதால், ந. பீரேன் சிங் மீண்டும் மணிப்பூர் மாநில முதலமைச்சராக இரண்டாம் முறையாக 21 மார்ச் 2022 அன்று பதவியேற்றார்.

இவர் 1979–1993 முடிய  எல்லைப் பாதுகாப்புப் படையில் பணியாற்றியவர்.

## இதனையும் காண்க
* மணிப்பூர் முதலமைச்சர்களின் பட்டியல்
*பாரதிய ஜனதா கட்சியின் முதலமைச்சர்கள் பட்டியல்

## மேற்கோள்கள்

## வெளி இணைப்புகள்
*மணிப்பூரிலும் பா.ஜ., ஆட்சி அமைந்தது

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:மணிப்பூரைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மணிப்பூர் நபர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மணிப்பூர் அரசியல்வாதிகள்
பகுப்பு:மணிப்பூர் முதலமைச்சர்கள்
பகுப்பு:21-ஆம் நூற்றாண்டு இந்திய அரசியல்வாதிகள்